bilag 13 – HÅNDTERING AF DEN REGISTREREDES RETTIGHEDER

|  |  |
| --- | --- |
| **EMNE** | **PROCEDURE** |
| **Kommunikation med den registrerede (artikel 12, stk. 1):** | Al kommunikation med den registrerede skal ske skriftligt medmindre den registrerede specifikt beder om en mundtlig besvarelse. |
| En anmodning fra den registrerede besvares i sammen form som den er modtaget.  Modtages en anmodning eksempelvis pr. e-boks, besvares den – i det omfang dette er muligt – også via e-boks. |
| Al kommunikation med den registrerede skal være i kortfattede, lettilgængelige og letforståelige meddelelser, der er formuleret i et klart og enkelt sprog. |
| **Identifikation af den registrerede (artikel 12, stk. 6 jf. artikel 12, stk. 2 jf. artikel 11 stk. 2)** | Identiteten på den registrerede, anmodningen kommer fra skal altid identificeres – eksempelvis ved forevisning af gyldig legitimation. |
| Er det ikke muligt at identificere den registrerede, skal den registrerede, der påberåber sig sine rettigheder, orienteres herom. |
| Såfremt den registrerede nægter at afgive yderligere oplysninger, der kan identificere den registrerede, kan den registreredes anmodning afvises.  Identificerer den registrerede sig yderligere, må anmodningen ikke afvises. |
| **Tidsfrister (artikel 12, stk. 3 og 4):** | En anmodning fra en registreret skal besvares uden unødig forsinkelse og senest en måned efter anmodningen er modtaget. |
| Såfremt anmodningen fra en registreret er *kompliceret*, kan svarfristen forlængelse md to måneder (= absolut frist på 3 måneder).  Senest en måned efter anmodningen skal den registrerede dog gøres opmærksom på den forlængede sagsbehandlingstid og begrundelsen herfor. |
| Afviser man en anmodning fra en registret (bl.a. hvis den registrerede ikke har identificeret sig selv tilstrækkeligt jf. ovenfor, hvis man ikke behandler oplysninger om vedkommende eller hvis man ikke er enig i, at der skal ske sletning), skal dette også ske senest én måned efter, at anmodningen er modtaget.  Afvises anmodningen, skal der vedlægges vejledning om, at den registrerede kan klage herover til en tilsynsmyndighed (Datatilsynet eller domstolene). |
| **Åbenbare grundløse eller overdrevne anmodninger fra den registrerede (artikel 12, stk. 5:** | Hvis en anmodning er åbenbar grundløs eller overdreven (eksempelvis gentagelse mange gange), kan en anmodning afvises, eller der kan opkræves et gebyr for behandling af anmodningen. |
| **Uddannelse og introduktion:** | Alle medarbejdere, der er ansat i organisationen, som behandler personoplysninger, undervises i alle relevante dele af Datapolitikken, herunder i identifikation og overholdelse af den registreredes rettigheder. |